ติดตามความคืบหน้า THE FORESTIAS โครงการอสังหาริมทรัพย์ที่ใหญ่สุดในเมืองไทย
ถ้าถามถึงโครงการที่อยู่อาศัยที่ถูกจับตามองมากที่สุดในเวลานี้ หลายคนคงนึกถึงโครงการ THE FORESTIAS ที่มีมูลค่า 125,000 ล้านบาท บนพื้นที่ 398 ไร่ ในทำเลถนนบางนา-ตราด กม. 7   ความน่าสนใจคงไม่ใช่แค่มูลค่าโครงการมหาศาลบนพื้นที่แสนกว้างใหญ่ หากแต่มันคือความ “ต่าง” ด้วยแนวคิดที่ยังไม่เคยมีบริษัทอสังหาฯ เมืองไทย รายไหนเคยทำมาก่อน
24 พ.ย. 2563

ติดตามความคืบหน้า THE FORESTIAS โครงการอสังหาริมทรัพย์ที่ใหญ่สุดในเมืองไทย
THE FORESTIAS X ลงทุนแมน
ถ้าถามถึงโครงการที่อยู่อาศัยที่ถูกจับตามองมากที่สุดในเวลานี้
หลายคนคงนึกถึงโครงการ THE FORESTIAS ที่มีมูลค่า 125,000 ล้านบาท
บนพื้นที่ 398 ไร่ ในทำเลถนนบางนา-ตราด กม. 7
ความน่าสนใจคงไม่ใช่แค่มูลค่าโครงการมหาศาลบนพื้นที่แสนกว้างใหญ่
หากแต่มันคือความ “ต่าง” ด้วยแนวคิดที่ยังไม่เคยมีบริษัทอสังหาฯ เมืองไทย
รายไหนเคยทำมาก่อน
แนวคิดที่ว่าคือ การสร้างโครงการเมืองแห่งแรกในโลก ที่ออกแบบทุกมิติในการใช้ชีวิตให้สุขภาพดี และมีความสุขอย่างแท้จริง
โดยที่ผ่านมาเราก็ได้ยินชื่อโครงการ THE FORESTIAS มาพักใหญ่ๆ
แต่รู้หรือไม่ ณ วันนี้ ความคืบหน้าของโครงการนี้ ไปถึงไหนแล้ว
ลงทุนแมนจะมาเล่าให้ฟัง
ในสถานการณ์ที่เศรษฐกิจไทยกำลังเผชิญกับความยากลำบากจากวิกฤติโควิด 19 ที่ส่งผลกระทบต่อหลายธุรกิจรวมถึงตลาดอสังหาฯ
แต่โครงการ THE FORESTIAS กลับสวนกระแส 
โดย ณ เวลานี้ มียอดจองที่อยู่อาศัยด้วยวงเงินมัดจำแล้วกว่า 4,000 ล้านบาท
ทั้งๆ ที่โครงการยังสร้างไม่เสร็จ
แล้วความสำเร็จนี้เกิดจากอะไร?
ข้อแรกสุด ต้องยอมรับว่าการระบาดของโควิด 19
ทำให้พฤติกรรมของคนมองหาสินค้าที่เป็นมิตรกับสุขภาพ ซึ่งก็รวมถึงที่อยู่อาศัย โดย THE FORESTIAS ก็มีจุดขายเรื่องนี้ชัดเจนคือ “การสร้างสุขภาพ และสิ่งแวดล้อมที่ดี”
ทุกองค์ประกอบของโครงการ ทั้งการจัดวางพื้นที่ที่อยู่อาศัย การจัดวางพื้นที่สาธารณะ การผสานเทคโนโลยีล้ำสมัยเพื่อการใช้ชีวิตในอนาคต การบริหารจัดการแสงธรรมชาติ เสียง ความร้อน การหมุนเวียนของอากาศ คุณภาพอากาศ และคุณภาพน้ำ
ได้รับการออกแบบและก่อสร้างโดยผู้เชี่ยวชาญซึ่งได้รับการยอมรับและยกย่องมากที่สุดกลุ่มหนึ่งของโลก รวมทั้งสถาบันชั้นนำระดับโลก เพื่อวัตถุประสงค์เดียวคือ ส่งเสริมการใช้ชีวิตที่มีสุขภาพดียิ่งขึ้น และมีความสุขมากขึ้น
ยกตัวอย่างเช่น การมีพื้นที่ป่าสีเขียว 30 ไร่ ตรงใจกลางของโครงการ 
ที่นอกจากสร้างความอุดมสมบูรณ์ให้แก่ระบบนิเวศแล้วนั้น 
ก็ยังทำให้ผู้อยู่อาศัยได้รับอากาศบริสุทธิ์ในทุกๆ วัน
ข้อต่อมา ต้องยอมรับว่า ณ วันนี้ด้วยสภาพสังคมในทุกด้าน
ทำให้เรากำลังก้าวสู่สังคมเมืองที่มีขนาดของครอบครัวเล็กลง
แต่เชื่อว่าลึกๆ ในใจหลายคนก็อยากที่จะมีครอบครัวที่อยู่กันพร้อมหน้าพร้อมตา
แล้ว THE FORESTIAS ก็กำลังขายสิ่งนี้ด้วยเช่นกัน
รู้หรือไม่ว่า..โครงการแห่งนี้มีวิธีการออกแบบการวางผังทั้งในส่วนกลาง ส่วนโครงการคอนโดมิเนียม และบ้านเดี่ยว ที่จะนำพาสมาชิกครอบครัวหลากหลายรุ่นอายุ 
ทั้ง พ่อแม่ ปูย่าตายาย และลูกหลาน ได้มีโอกาสมาใช้ชีวิตรวมกันอย่างใกล้ชิด
ขณะเดียวกัน ก็จะมีการจัดสรรพื้นที่ส่วนตัวให้เหมาะสมกับคนแต่ละ GEN อีกด้วย
โดยใน THE FORESTIAS ก็จะมีถึง 6 แบรนด์ที่อยู่ในโครงการ
คอนโดมิเนียมแบรนด์ “วิสซ์ดอม”
คอนโดมิเนียมแบรนด์ “มัลเบอร์รี โกรฟ”
ที่อยู่อาศัยแบรนด์ “มัลเบอร์รี โกรฟ วิลล่า”
ที่อยู่อาศัยแบรนด์ “ดิ แอสเพน ทรี”
ที่อยู่อาศัยแบรนด์ “ซิกส์เซนส์”
โรงแรม “ซิกส์เซนส์”
ส่วนความคืบหน้าล่าสุด คืองานสาธารณูปโภค และอุโมงค์มีความคืบหน้าการก่อสร้างไปแล้ว
95% ซึ่งหลังจากนั้นโครงการก็กำลังก่อสร้างโครงการพักอาศัยต่างๆ อย่างต่อเนื่อง 
ซึ่งทั้งหมดนี้ ก็บรรลุไปตามระยะเวลาที่กำหนดไว้
ที่น่าสนใจอีกอย่าง THE FORESTIAS กำลังมีวิธีการขายที่อยู่อาศัยแบบใหม่
อย่างไม่เคยมีใครเคยทำมาก่อน ด้วยการสร้าง “ฟอเรสต์ พาวิลเลียน” อาคารขนาดใหญ่มีพื้นที่ 6,500 ตารางเมตร ที่มีมูลค่าก่อสร้าง 1,400 ล้านบาท โดยภายในอาคารแห่งนี้ เราจะสามารถเดินชม ห้องตัวอย่างของทุกโครงการที่พักอาศัย 
ตลอดจนได้เรียนรู้ เข้าใจแนวคิดการสร้างเมืองในสไตล์ THE FORESTIAS โดยเตรียมเปิดให้เข้าชมได้ ไตรมาสแรกของปี พ.ศ. 2564
สุดท้ายน่าจะเป็นเรื่องที่หลายคนอาจยังไม่รู้
ก็คือทำเลย่านบางนาซึ่งเป็นที่ตั้งของ THE FORESTIAS  
กำลังเป็นอีกหนึ่งทำเลทองของประเทศ
เมื่อรายล้อมด้วยรถไฟฟ้า, ศูนย์การค้าขนาดใหญ่, และใกล้สนามบินสุวรรณภูมิ
ก็เลยเป็นผลให้ราคาที่ดินทำเลในย่านนี้ กำลังเป็นที่จับตามอง และมีราคาสูงขึ้นเรื่อยๆ ในทุกปี
ทั้งหมดนี้..คือการอัปเดตความเคลื่อนไหวของ THE FORESTIAS
โครงการอสังหาฯ ที่มีแนวคิดแปลกใหม่ที่ยังไม่เคยมีใครเคยทำมาก่อน
ที่นอกจากขายทำเล, ความคุ้มค่า ซึ่งอาจยังไม่เพียงพอ แต่ยังต้องขายสิ่งที่เหนือกว่านั้น
นั่นก็คือ คุณภาพชีวิต และสุขภาพจนถึงความสุขของผู้อยู่อาศัยทุกคน
แล้วความแปลกใหม่นี้เอง ก็ส่งผลให้เกิดสัญญาณความสำเร็จที่ดี 
ด้วยยอดจองที่อยู่อาศัยมากกว่า 4,000 ล้านบาท ทั้งๆ ที่โครงการแห่งนี้ยังสร้างไม่เสร็จ
ซึ่งเรื่องนี้..ก็ทำให้เราได้เรียนรู้ว่า
การทำธุรกิจด้วยความกล้าที่จะนำเสนอแนวคิดใหม่ๆ ออกสู่ตลาด
แล้วเมื่อแนวคิดนั้นมาตอบโจทย์ สิ่งที่ลูกค้ากำลังมองหาพอดี
ความสำเร็จ..มันก็จะมาอยู่ใกล้ตัวเราได้
เหมือนอย่างที่ MQDC เจ้าของโครงการ THE FORESTIAS ทำให้เห็นมาแล้ว
Reference
เอกสารประชาสัมพันธ์ บริษัทแมกโนเลีย ควอลิตี้ ดีเวล็อปเม้นต์ คอร์ปอเรชั่น จำกัด